ΓΡΑΠΤΗ ΕΡΩΤΗΣΗ E-1202/02

υποβολή: Nirj Deva (PPE-DE) προς την Επιτροπή

(26 Απριλίου 2002)

Θέμα: Διοίκηση

Στις 4 Φεβρουαρίου 2000, η Commission en Direct ανέφερε ότι ο κ. Horst Reichenbach, Γενικός Διευθυντής της Διοίκησης είχε δηλώσει ότι εντός του 2002 όλα τα ανώτερα διευθυντικά στελέχη θα είχαν παρακολουθήσει ένα σεμινάριο επιμόρφωσης. Τι ποσοστό Γενικών Διευθυντών και Προϊσταμένων Μονάδων της Επιτροπής έχουν, πράγματι, παρακολουθήσει το πρόγραμμα επιμόρφωσης·

Απάντηση του κ. Kinnock εξ ονόματος της Επιτροπής

(10 Ιουνίου 2002)

Το Αξιότιμο Μέλος του Κοινοβουλίου πρέπει να λάβειπόψη του — για να κατανοήσει πλήρως την απάντηση στην ερώτησή του — ότι, γενικώς, η Επιτροπή δεν έχει δώσει μεγάλη σημασία στην κατάρτιση σε θέματα διαχείρισης ή στην επαγγελματική κατάρτιση γενικώς. Για παράδειγμα, προκύπτει ότι το 1999 οι δαπάνες για την κατάρτιση αντιπροσώπευαν μόνο 0,05 % του συνολικού κόστους της απασχόλησης. Έκτοτε έχουν γίνει κάποιες βελτιώσεις αλλά παρόλη τη δέσμευση που έχει αναληφθεί στο πλαίσιο της μεταρρύθμισης για να διπλασιασθούν οι προσπάθειες κατάρτισης κατά τη διάρκεια των τεσσάρων επόμενων ετών, η επένδυση της Επιτροπής όσον αφορά την κατάρτιση αντιπροσωπεύει, αναλογικά περίπου το ήμισυ των μέσων δαπανών που πραγματοποιούνται για το σκοπό αυτό στις διοικήσεις των κρατών μελών.

Από το έτος 2000, η Επιτροπή έχει αυξήσει σημαντικά την επένδυσή της στην κατάρτιση διαχειριστών, ιδίως αυτών που κατέχουν τιςψηλότερες θέσεις σε αυτό το όργανο. Μία σειρά πρωτοβουλιών σε θέματα κατάρτισης και τελειοποίησης έχει τεθεί σε εφαρμογή για το σκοπό αυτό. Τα κύρια μέτρα που έχουν ληφθεί σε επίπεδο της Επιτροπής — καθώς και ο κατέκτίμηση αριθμός των Γενικών Διευθυντών, των αναπληρωτών Γενικών Διευθυντών, των Διευθυντών και των προϊσταμένων μονάδας για την περίοδο 2000-2002 — περιλαμβάνονται κατωτέρω.

Η κατάρτιση σε θέματα διαχείρισης, που έχει οργανωθεί και χρηματοδοτηθεί σε επίπεδο μεμονωμένων Γενικών Διευθύνσεων (ΓΔ) δεν έχει συμπεριληφθεί στον κατωτέρω κατάλογο, διότι οι δραστηριότητες σε αυτό το επίπεδο δεν είναι πολλές. Η κατάρτιση που προορίζεται γιαπαλλήλους κατωτέρου βαθμού από αυτόν του προϊσταμένου Μονάδας αφορά πολλές χιλιάδες ημέρες συμμετοχής ανά έτος αλλά δεν περιλαμβάνεται στους αριθμούς κατωτέρω.

Κατάρτιση σε θέματα διαχείρισης στο πλαίσιο της μεταρρύθμισης

Η κατάρτιση συμβάλει, προς το παρόν, στην εφαρμογή των κεντρικών απόψεων του προγράμματος της μεταρρύθμισης και ιδίως των νέων πολιτικών σχετικά με το σχεδιασμό της εργασίας, τη διαχείριση των ανθρώπινων πόρων και τη δημοσιονομική διαχείριση. Αυτές οι πρωτοβουλίες κατάρτισης αφορούν, στην Επιτροπή, όλα τα ανώτερα στελέχη, χωρίς εξαίρεση, επιπέδου προϊσταμένου μονάδας και άνω (περίπου 1200 άτομα). Οι περισσότεροι από αυτούς τους επιλέξιμουςπαλλήλους θα πρέπει να παρακολουθήσουν πολλές διαφορετικές ενότητες, ανάλογα με τις συγκεκριμένες αρμοδιότητές τους.

Πρόγραμμα κατάρτισης σε θέματα διαχείρισης

Από το 2001, έχει τεθεί σε εφαρμογή ένα εσωτερικό πρόγραμμα για την ανάπτυξη των βασικών ικανοτήτων σε θέματα διαχείρισης που αφορούν την Επιτροπή. Μέχρι το τέλος του 2002, περίπου 400 ανώτερα στελέχη θα έχουν συμμετάσχει σε αυτό το πρόγραμμα των οκτώ ημερών.

Εξωτερικό πρόγραμμα τελειοποίησης σε θέματα διαχείρισης

Το 2000 η Επιτροπή έθεσε σε εφαρμογή ένα πρόγραμμα για να ενθαρρύνει τα ανώτερα και μεσαία στελέχη να λάβουν μέρος σε κατάλληλα σεμινάρια κατάρτισης σε γνωστές ευρωπαϊκές επιχειρηματικές σχολές. Στο τέλος του 2002, περίπου 120 προϊστάμενοι μονάδας και ανώτερα στελέχη θα έχουν επωφεληθεί από αυτή την πρωτοβουλία.

Υπηρεσίες παροχής συμβούλων σε θέματα τελειοποίησης

Μία πρωτοβουλία τέθηκε σε εφαρμογή το 2000 για να επιτραπεί στα ανώτερα και μεσαία στελέχη να απευθυνθούν σε συμβούλους διαχείρισης, για μία σύντομη περίοδο, για τη βελτίωση της λειτουργίας της Επιτροπής σε επίπεδο Γενικών Διευθύνσεων, Διευθύνσεων, Διοικητικών Ομάδων και Ομάδων. Στο τέλος του 2002, θα έχουν χρηματοδοτηθεί από τον γενικό προϋπολογισμό κατάρτισης περίπου 40 ενέργειες αυτού του τύπου και κάθε μία θα αφορά τουλάχιστον ένα προϊστάμενο ενώ οι περισσότερες θα αφορούν πολλούς.

Προσωπική πλαισίωση

Μία πρωτοβουλία τέθηκε σε εφαρμογή το 2001 για να προσφέρει προσωπική πλαισίωση στα ανώτερα στελέχη της Επιτροπής, των οποίων οι αρμοδιότητες τροποποιήθηκαν σημαντικά. Μέχρι το τέλος του 2002, 15 ανώτερα στελέχη θα έχουν επωφεληθεί από αυτή την πρωτοβουλία.

Άλλες σχετικές δραστηριότητες

Υπάρχουν άλλες πρωτοβουλίες, μικρότερου μεγέθους, σχετικά με την κατάρτιση και την τελειοποίηση των ανώτερων στελεχών της Επιτροπής, ιδίως μέσω πανεπιστημιακώνποτροφιών ή προγραμμάτων εκμάθησης δια αλληλογραφίας. Κατά τη διάρκεια της περιόδου 2000-2002, άνω των 100 ανώτερων στελαχών της Επιτροπής θα έχουν επωφεληθεί από αυτές τις δυνατότητες τελειοποίησης.

Επισκόπηση

Τα ανωτέρω στοιχεία δείχνουν ότι, όπως έχει ανακοινωθεί από τον Γενικό Διευθυντή Προσωπικού και Διοίκησης το 2000, όλα τα ανώτερα στελέχη συμμετέχουν, σε μικρότερο ή σε μεγαλύτερο βαθμό, στην πρωτοφανούς κλίμακας προτεινόμενη κατάρτιση. Το αποτέλεσμα αυτό οφείλεται, εν μέρει, στις ενέργειες κατάρτισης που συνδέονται με τη μεταρρύθμιση. Εξάλλου, άνω του 50 % των ανώτερων στελεχών της Κοινότητας (προϊστάμενοι Διοικητικής Μονάδας και ανώτεροι διοικητικοίπάλληλοι) θα πρέπει να συμμετάσχουν σε εντατική κατάρτιση σε θέματα διαχείρισης, κατά τη διάρκεια της περιόδου 2000-2002. Το μοντέλο αυτό θα συνεχίσει, βεβαίως, να αποτελεί μόνιμο χαρακτηριστικό των προσπαθειών της Επιτροπής για βελτίωση της κατάρτισης όσον αφορά τις απαραίτητες ικανότητες διαχείρισης.